UPRAVNI ODJEL ZA DRUŠTVENE DJELATNOSTI

KLASA: 602-04/24-01/01

URBROJ: 2133-1-08-01/02-24-1

Karlovac, 10.1.2024.

GRAD KARLOVAC, Upravni odjel za društvene djelatnosti , Ivana Banjavčića 9, Karlovac objavljuje

**JAVNI POZIV**

za iskaz interesa za sufinanciranje troškova javnog prijevoza (željeznicom) redovnih studenata s prebivalištem na području grada Karlovca

1.PREDMET POZIVA

Predmet ovog Poziva je sufinanciranje prijevoza redovnih studenata na redovnim linijama javnog prijevoza željeznicom (polazno ili odredišno mjesto  na području grada Karlovca) u okviru realizacije Pilot projekta povoljnijeg prijevoza redovnih studenata (Zaključak Vlade RH od 27. rujna 2023.) i temeljem Programa za djecu i mlade (Glasnik Grada Karlovca 23/23).

Pilot projekt obuhvaća neograničena svakodnevna putovanja vlakom od mjesta stanovanja do mjesta studiranja i povremena putovanja kao što su jednodnevni izleti, odlasci liječniku, na ljetovanje i druga putovanja, u 2. razredu redovnih vlakova na području RH.

Putničke blagajne prijevoznika ispostavljat će sufinancirane prijevozne karte na osnovu važeće pametne kartice s potrebnim profilom koji studenti kupuju o svome trošku temeljem potvrde/popisa koje im dostavi Grad Karlovac.

2.OBVEZNI KRITERIJI

Za ostvarivanje prava na sufinanciranje troškova javnog prijevoza prijavitelj treba zadovoljiti slijedeće obvezne kriterije:

* da ima prebivalište na području Grada Karlovca što se dokazuje potvrdom iz sustava e-Građani (ukoliko student nema pristup sustavu e-Građani, Grad Karlovac će temeljem potpisane privole studenta provjeriti podatak iz Evidencija MUP-a isključivo u svrhu ostvarivanja prava na sufinanciranje prijevoza)
* da je redovan student stručnog ili sveučilišnog preddiplomskog, diplomskog ili integriranog diplomskog sveučilišnog studija što dokazuje potvrdom obrazovne ustanove o redovitom upisu u akademsku 2023./2024. godinu.

3.NAČIN PRIJAVE

Prijavitelj se na Javni poziv prijavljuje putem zahtjeva koji se nalazi na stranici [www.karlovac.hr](http://www.karlovac.hr) Prijavitelj je dužan dokumentaciju za dokazivanje obveznih kriterija dostaviti putem elektroničke pošte sa zahtjevom na adresu: [prijevoz.studenti@karlovac.hr](mailto:prijevoz.studenti@karlovac.hr)

4.TRAJANJE JAVNOG POZIVA

Javni poziv traje 15 dana od dana njegove objave na službenim stranicama Grada Karlovca

5.DODATNE INFORMACIJE

Dodatne informacije vezane za prijavu na Javni poziv za iskaz interesa za sufinanciranje troškova javnog prijevoza (željeznicom) redovnih studenata s prebivalištem na području Grada Karlovca moguće je dobiti na e-mail: [prijevoz.studenti@karlovac.hr](mailto:prijevoz.studenti@karlovac.hr)

PROČELNICA

Upravnog odjela za društvene djelatnosti

Draženka Sila-Ljubenko, prof.